paragraph_text: Sljedeće tri turneje su rušile svjetske rekorde. Prvo je 2006. uslijedila Confessions Tour sa zarađenih 195 milijuna $, čime je postala najunosnija turneja ženskog solo izvođača. Zatim taj rekord ruši sljedećom turnejom koja je uslijedila 2008, Sticky & Sweet Tour. Turneja je postala i najunosnija turneja solo izvođača i druga najunosnija turneja uopće u povijesti sa zarađenih 408 milijuna $. MDNA Tour iz 2012. godine je postala druga najunosnija turneja ženskog izvođača, iza Sticky & Sweet Tour, sa zaradom od 296 milijuna $. Madonna je održla i četiri promotivne turneje koje su pratile izdanja njezinih studijskih albuma Music (2000), American Life (2003), Confessions on a Dance Floor (2005) i Hard Candy (2008). Sudjelova je i na dobrotvornim koncertima Live Aid (1985), Live 8 (2005) i Live Earth (2007).